

**UAB „Baltijos kartonas“**

**Įm. k. 303493900**

**Tinklų g. 2-3, LT-35115 Panevėžys**

**GOFRUOTOJO KARTONO GAMYBOS LINIJOS VALDIKLIO IR SUSIJUSIŲ ĮRENGINIŲ** **PIRKIMO KONKURSO SĄLYGOS**

**TURINYS**

**1.** [**BENDROSIOS NUOSTATOS**](#page2)[**2**](#page2)

**2.** [**PIRKIMO OBJEKTAS**](#page2)[**2**](#page2)

**3.** [**TIEKĖJŲ KVALIFIKACIJOS REIKALAVIMAI**](#page2)[**2**](#page2)

**4.** [**PASIŪLYMŲ RENGIMAS, PATEIKIMAS, KEITIMAS**](#page2)[**3**](#page2)

**5.** [**KONKURSO SĄLYGŲ PAAIŠKINIMAS IR PATIKSLINIMAS**](#page3)[**5**](#page3)

**6.** [**PASIŪLYMŲ NAGRINĖJIMAS IR VERTINIMAS**](#page4)[**5**](#page4)

**7.** [**PASIŪLYMŲ ATMETIMO PRIEŽASTYS**](#page4)[**6**](#page4)

**8.** [**DERYBOS**](#page5)[**6**](#page5)

**9.** [**SPRENDIMAS DĖL LAIMĖTOJO NUSTATYMO**](#page5)[**6**](#page5)

**10.** [**PIRKIMO SUTARTIES SĄLYGOS**](#page5)[**6**](#page5)

**11.** [**BAIGIAMOSIOS NUOSTATOS**](#page6)[**7**](#page6)

**12.** [**PRIEDAI**](#page6)[**7**](#page6)

**1.** **BENDROSIOS NUOSTATOS**

1.1 UAB „Baltijos kartonas“ (toliau vadinama – Pirkėjas) įgyvendindama projektą Nr. 03.3.1-LVPA-K-854-02-0069 „UAB „Baltijos kartonas“ investicijos į pramonės skaitmeninimo technologijas“, bendrai finansuojamą Europos Sąjungos struktūrinės paramos ir Lietuvos Respublikos lėšomis, numato įsigyti: **gofruotojo kartono gamybos linijos valdiklį ir papildomus įrenginius, t. y. ritininius stovus ir automatinius rulonų sujungimo įrenginius** .

1.2 Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės)

1.3 Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).

1.4 Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt*.*](http://www.esinvesticijos.lt/) 2023 m. balandžio 4 d.

1.5 Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.

1.6 Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.

1.7 Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: projekto vadovas Jonas Jakubonis. Tiesioginis ryšys palaikomas tik elektroniniu paštu adresu jonas@baltijoskartonas.lt.

**2. PIRKIMO OBJEKTAS**

2.1 Planuojama pirkti **gofruotojo kartono gamybos linijos valdiklį ir papildomus įrenginius, t.y. ritininius stovus (5 vnt.) ir automatinius rulonų sujungimo įrenginius (3 vnt.),** kurių savybės nustatytos pateiktoje techninėje specifikacijoje. Pirkimas gali būti skirstomas dalimis, atskirai perkant gofruotojo kartono gamybos linijos valdiklį ( Pirkimo objektas Nr. 1), ritininius stovus (5 vnt.) (Pirkimo objektas Nr. 2), automatinius rulonų sujungimo įrenginius (3 vnt.) (Pirkimo objektas Nr. 3).

2.1. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.

1. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus.  | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos\*. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija arba pateikiamas tiekėjo raštiškas patvirtinimas (Konkurso sąlygų Priedas Nr. 2 **Minimalių kvalifikacijos reikalavimų atitikties deklaracija**), kad jis atitinka šiame punkte nurodytą kvalifikacijos reikalavimą.  |

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
1. **PASIŪLYMŲ RENGIMAS, PATEIKIMAS, KEITIMAS**

4.1 Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

4.2 Pasiūlymas turi būti pateikiamas el. paštu jonas@baltijoskartonas.lt.

4.3 Tiekėjas kainos pasiūlymą privalo pateikti pagal konkurso sąlygų 2 priede (lietuviškai) arba 4 priede (angliškai) pateiktą formą. Pasiūlymas teikiamas el. paštu. El. laiško pavadinime turi būti nurodytas tiekėjo pavadinimas, laiško turinyje turi būti nurodytas *Pirkėjo pavadinimas, adresas, pirkimo pavadinimas, tiekėjo pavadinimas ir adresas.* Pasiūlymas turi būti pasirašytas elektroniniu arba paprastu parašu tiekėjo arba jo įgalioto asmens.“

4.4 **Pasiūlymą sudaro tiekėjo el. paštu pateiktų dokumentų visuma**:

4.4.1. užpildyta pasiūlymo forma, parengta pagal šių konkurso sąlygų 2 priede (lietuviškai) arba 4 priede (angliškai);

4.4.2. Išsamus siūlomo modelio įrangos aprašymas-techninė specifikacija ar pan.

4.4.3. kita konkurso sąlygose prašoma informacija ir (ar) dokumentai.

4.4.4. konkurso sąlygose nurodytus minimalius kvalifikacijos reikalavimus pagrindžiantys dokumentai.

4.5 Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

4.6 Tiekėjas gali pateikti pasiūlymą vienai pirkimo daliai/kelioms dalims/visoms dalims.

4.7 Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.8 Pasiūlymas turi būti pateiktas iki 2023 m. balandžio 14 d. 12 val. (Lietuvos Respublikos laiku), jį pateikus el. paštu jonas@baltijoskartonas.lt. Tiekėjo prašymu Pirkėjas nedelsdamas pateikia el. paštu patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.

4.9 Pirkėjas neatsako už el. pašto sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.

4.10 Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan.

4.11 Į prekės kainą turi būti įskaityti visi mokesčiai ir visos tiekėjo išlaidos įrangos transportavimo (pristatymo) iki Pirkėjo, surinkimo, paleidimo, instaliavimo išlaidos.

4.12 Pasiūlymas turi galioti ne trumpiau nei 3 mėn. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

4.13 Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.

4.14 Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša el. paštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt.](http://www.esinvesticijos.lt/)

4.15 Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą el. paštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**

5.1 Pirkėjas atsako į kiekvieną Tiekėjo rašytinį ar el. paštu pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos.

* laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.

5.2 Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.

5.3 Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.

5.4 Pirkėjas nerengs susitikimų su tiekėjais dėl pirkimo dokumentų paaiškinimų. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu el. paštu. Tiesioginį ryšį su tiekėjais įgalioti palaikyti: projekto vadovas Jonas Jakubonis. Tiesioginis ryšys palaikomas tik elektroniniu paštu adresu jonas@baltijoskartonas.lt.

5.5 Tiekėjams rekomenduojama registruotis ir siųsti klausimus (jei tokių bus) elektroniniu paštu jonas@baltijoskartonas.lt. Papildoma informacija, susijusi su šiuo konkursu, bus siunčiama tik registruotiems dalyviams.

1. **PASIŪLYMŲ NAGRINĖJIMAS IR VERTINIMAS**

6.1 El. paštu pateiktų pasiūlymų vertinimo procedūra vyks 2023 m. balandžio 14 d. 13 val. (Lietuvos Respublikos laiku), dalyviams nedalyvaujant.

6.2 Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 4.8 punkte.

6.3 Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

6.4 Komisija nagrinėja:

6.4.1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;

6.4.2. ar nebuvo pasiūlytos neįprastai mažos kainos;

6.5 Iškilus klausimams dėl pasiūlymų turinio ir Komisijai el. paštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti el. paštu papildomus paaiškinimus nekeisdami pasiūlymo esmės.

6.6 Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo el. paštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant pasiūlymų vertinimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

6.7 Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo el. paštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.

6.8 Pirkėjo neatmesti pasiūlymai vertinami pagal mažiausios kainos kriterijų. Kainos vertinamos eurais be PVM.

1. **PASIŪLYMŲ ATMETIMO PRIEŽASTYS**

7.1 Komisija atmeta pasiūlymą, jeigu:

7.1.1. tiekėjas pateikė daugiau nei vieną pasiūlymą (atmetami visi tiekėjo pasiūlymai);

7.1.2. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;

7.1.3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;

7.1.4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

7.1.5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;

7.1.6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.

7.2 Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

**8.** **DERYBOS**

Derybos vykdomos nebus.

1. **SPRENDIMAS DĖL LAIMĖTOJO NUSTATYMO**

9.1 Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.

9.2 Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.

9.3 Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.

9.4 Jeigu tiekėjas, kurio pasiūlymas pripažintas laimėjusiu, el. paštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

1. **PIRKIMO SUTARTIES SĄLYGOS**

10.1 Pirkimo sutarties sąlygos:

10.1.1 Prekės turi būti pristatytos ir sumontuotos per 4 mėnesius nuo avanso apmokėjimo dienos.

10.1.2 Prekių pristatymo ir sumontavimo vieta – Tinklų g. 2-3, LT-35115 Panevėžys.

10.1.3 Atsiskaitymo sąlygos:

* 40 proc. kainos mokama avansu per 10 kalendorinių dienų nuo sutarties pasirašymo dienos;
* 50 proc. kainos mokama per 10 kalendorinių dienų gavus tiekėjo patvirtinimą apie paruoštas pristatyti prekes;
* 5 proc. sumos mokama per 10 kalendorinių dienų, kai įranga pradedam diegti;
* 5 proc. sumos mokama per 10 kalendorinių dienų po prekių sumontavimo ir perdavimo.

10.1.4 Pirkimo sutarties įvykdymo užtikrinimo reikalavimas: nereikalaujamas.

10.1.5. Tiekėjui laiku ir (arba) tinkamai neįvykdžius Pirkimo sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai, tačiau neviršijant 0,1 proc. Sutarties vertės. 10.1.6. Be pateisinamų priežasčių per Sutartyje nustatytą terminą Pirkėjui nesumokėjus už tinkamai atliktą ir priimtą Pirkimo objektą, Tiekėjas gali pareikalauti mokėti 0,02 proc. dydžio delspinigius nuo vėluojamos sumos už kiekvieną uždelstą dieną.

10.2 Pirkimo sutartis pasirašoma su laimėjusiu pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;

10.3 Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos;

10.4 Vykdant pirkimo sutartį, esminės pirkimo sutarties sąlygos keičiamos nebus, jeigu:

10.4.1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;

10.4.2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;

10.4.3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;

10.4.4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.

10.5 Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.

10.6 Pirkėjui nuosavybė į perkamą objektą pereina pasirašius Priėmimo-perdavimo aktą.

**11. BAIGIAMOSIOS NUOSTATOS**

11.1 Tiekėjams pasiūlymų rengimo ir dalyvavimo *konkurse* išlaidos neatlyginamos.

11.2 Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.

11.3 Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.

**12. PRIEDAI**

12.1 Techninė specifikacija;

12.2 Pasiūlymo forma;

12.3 Atitikties deklaracija

12.4 Pasiūlymo forma anglų kalba

12.5 Atitikties deklaracija anglų kalba

1 konkurso sąlygų priedas

**TECHNINĖ SPECIFIKACIJA**

**PAGRINDINIAI REIKALAVIMAI ĮRANGAI IR JOS INSTALIAVIMUI**

1. UAB „Baltijos kartonas“ (toliau vadinama – Pirkėjas) įgyvendindama projektą Nr. 03.3.1-LVPA-K-854-02-0069 „UAB „Baltijos kartonas“ investicijos į pramonės skaitmeninimo technologijas“, bendrai finansuojamą Europos Sąjungos struktūrinės paramos ir Lietuvos Respublikos lėšomis, numato įsigyti: **gofruotojo kartono gamybos linijos valdiklį ir susijusių įrenginius** .

2.1 Kartu su pasiūlymu turi būti pateikiamas išsamus siūlomo modelio įrangos aprašymas – techninė specifikacija ar pan.

2.2 Į pasiūlymo kainą turi būti įskaičiuoti:

2.2.1 **gofruotojo kartono gamybos linijos valdiklis ir papildomi įrenginiai, t. y. ritininiai stovai (5 vnt.) ir automatiniai rulonų sujungimo įrenginiai** (3 vnt.);

2.2.2 **įrangos instaliavimas**.

2.3 Įrangos minimalios charakteristikos:

|  |  |  |  |
| --- | --- | --- | --- |
| **Eil. Nr.** | **Funkcijų ir / ar techninių reikalavimų (rodiklių) pavadinimas (apibūdinimas)** | **Techniniai reikalavimai, rodikliai** | **Siūloma reikšmė** |
| 1. | **Ritininis stovas 5 vnt. (Pirkimo objektas Nr. 2)** | 5 vnt. |  |
| 1.1. | Elektra valdomos svirtys, skirtos pritvirtinti po vieną rulono ritinį kiekvienoje ritininio stovo pusėje  | Turi būti |  |
| 1.2. | Maksimalus ritinio skersmuo, iki:  | 1524 mm |  |
| 1.3. | Maksimali apkrova, iki:  | 3800 kg |  |
| 1.4. | Atstumas tarp bėgių riedėjimo stovų, iki: | 2700 mm |  |
| 2. | **Automatinis rulonų sujungimo įrenginys (angl. splicer) 3 vnt. (Pirkimo objektas Nr. 3)** | 3 vnt. |  |
| 2.1 | Maksimalus popieriaus sujungimo greitis, iki: | 300 m/min |  |
| 2.2. | Automatic pneumatic tension control system  | Turi būti |  |
| 2.3. | Judanti festono sistema | Turi būti  |  |
| 2.4. | Automatinis rulono sujungimo inicijavimas | Turi būti  |  |
| 2.5. | Automatinis pasibaigusio rulono sujungimas  | Turi būti  |  |
| 2.6. | Operatoriaus sąsajos skydelis | Turi būti  |  |
| 3. | **V-CC, Dry-End valdymo sistema (valdiklis) (Pirkimo objektas Nr. 1)** | Turi būti  |  |
| 3.1. | Stendas su liečiamu ekranu | Turi būti  |  |
| 3.2. | Vienas įvesties taškas, skirtas įvesti ir valdyti visus gamybos duomenis | Turi būti  |  |
| 3.3. | Gamybos duomenų ir pamainos bei dienos ataskaitos kontrolė | Turi būti  |  |
| 3.4. | Diagnostika | Turi būti |  |
| 3.5. | Automatinė užsakymų keitimo sistema | Turi būti |  |
| 4. | Produkcijos duomenų stebėjimas | Turi būti |  |
| 5 | Vartotojo sąsajos (interface) pagrindinis kompiuteris | Turi būti |  |
| 6 | Nuotolinis vartotojo sąsajos valdymas internetu (tele-asistentas) | Turi būti |  |
| 7 | Vartotojo sąsajos konvejerio sistema | Turi būti |  |
| 8 | Vartotojo sąsajos kaupiklio spausdintuvas | Turi būti |  |
| **Bendri reikalavimai**  |  |
| 10. | Įranga nauja ir nenaudota | Turi būti |  |
| 11. | Įrangos modelis pateiktas rinkai ne anksčiau kaip 2017 m. | Ne senesni nei 2017 m.  |  |
| 12. | Garantija | 12 mėn.  |  |

2 konkurso sąlygų priedas

**PASIŪLYMAS**

**DĖL GOFRUOTOJO KARTONO GAMYBOS LINIJOS VALDIKLIO IR SUSIJUSIŲ ĮRENGINIŲ PIRKIMO**

20 - - .

*data*

*Vieta*

Tiekėjo pavadinimas

Tiekėjo adresas

Už pasiūlymą atsakingo asmens vardas, pavardė

Telefono numeris

El. pašto adresas

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. konkurso skelbime, paskelbtame svetainėje www.esinvesticijos.lt 2023 m. balandžio 4 d.
2. konkurso sąlygose;
3. pirkimo dokumentų prieduose.

Mes siūlome šias *prekes:*

|  |  |  |  |  |  |  |
| --- | --- | --- | --- | --- | --- | --- |
| **Eil.** |  | **Prekių pavadinimas ir modelis** | **Kiekis** | **Mato** | **Kaina, Eur** | **Kaina, Eur** |
| **Nr.** |  |  |  |  |  |  |  |  | **vnt.** | **(be PVM)** | **(su PVM)** |
|  | **1** |  |  |  | **2** |  |  | **3** |  |  | **4** |  | **7** | **8** |
| 1 |  |  |  |  |  |  |  |  |  |  |  |
|  |  |  |  | Gofruotojo kartono gamybos linijos valdiklis ir papildomi įrenginiai |  |  |  |  |  |  |  |  |  |

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
| **Eil. Nr.** | **Funkcijų ir / ar techninių reikalavimų (rodiklių) pavadinimas (apibūdinimas)** | **Siūloma reikšmė** |
| 1. | **Ritininis stovas 5 vnt. (Pirkimo objektas Nr. 2)** |  |
| 1.1. | Elektra valdomos svirtys, skirtos pritvirtinti po vieną rulono ritinį kiekvienoje ritininio stovo pusėje  |  |
| 1.2. | Maksimalus ritinio skersmuo |  |
| 1.3. | Maksimali apkrova |  |
| 1.4. | Atstumas tarp bėgių riedėjimo stovų |  |
| 2. | **Automatinis rulonų sujungimo įrenginys (angl. splicer) 3 vnt. (Pirkimo objektas Nr. 3)** |  |
| 2.1 | maksimalus popieriaus sujungimo greitis |  |
| 2.2. | Automatinė pneumatinė įtempimo valdymo sistema |  |
| 2.3. | Judanti festono sistema |  |
| 2.4. | Automatinis rulono sujungimo inicijavimas |  |
| 2.5. | Automatic tail splice |  |
| 2.6. | Operator interface panel  |  |
| 3. | **V-CC, Dry-End valdymo sistema (Pirkimo objektas Nr. 1)** |  |
| 3.1. | Stendas su jutikliniu ekranu |  |
| 3.2. | Vienas įvesties taškas, skirtas įvesti ir valdyti visus gamybos duomenis |  |
| 3.3. | Gamybos duomenų ir pamainos bei dienos ataskaitos kontrolė |  |
| 3.4. | Diagnostika |  |
| 3.5. | Automatinė užsakymų keitimo sistema |  |
| 4. | Produkcijos duomenų stebėjimas |  |
| 5 | Vartotojo sąsajos (interface) pagrindinis kompiuteris |  |
| 6 | Nuotolinis vartotojo sąsajos valdymas internetu (tele-asistentas) |  |
| 7 | Vartotojo sąsajos konvejerio sistema |  |
| 8 | Vartotojo sąsajos kaupiklio spausdintuvas |  |
| **Bendri reikalavimai** |
| 10. | Įranga nauja ir nenaudota |  |
| 11. | Įrangos modelis pateiktas rinkai ne anksčiau kaip 2017 m. |  |
| 12. | Garantija |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumento puslapių skaičius** |
| 1 | Įrangos techninis aprašymas (charakteristikos, techninė specifikacija ar pan.) |  |
| 2 | Tiekėjo deklaracija |  |

Pasiūlymas galioja ne trumpiau nei 3 mėn.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
| *Tiekėjo vadovo arba jo įgalioto asmens* |  | *parašas* |  | *Vardas Pavardė* |
| *pareigos* |  |  |  |  |

3 konkurso sąlygų priedas

**MINIMALIŲ KVALIFIKACIJOS REIKALAVIMŲ ATITIKTIES DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |
| --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo vadovo ar jo įgalioto asmens pareigų pavadinimas, vardas ir pavardė)* |
| tvirtinu, kad mano vadovaujamo (-os) (atstovaujamo (-os)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo pavadinimas)* |
| dalyvaujančio (-ios) UAB Baltijos kartonas organizuojamame konkurse įsigyti įrangą, Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), kvalifikacijos duomenys yra tokie *(tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):* |
|  |
| Eil. Nr. | Bendrieji tiekėjų kvalifikacijos reikalavimai: | Taip | Ne |
| 1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. |  |  |
|  |  |  |  |

Man žinoma, kad, jeigu pirkėjas nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(tiekėjo arba jo įgalioto asmens pareigų pavadinimas) (parašas) (vardas ir pavardė)

Annex 4 to the Terms and Conditions of the Tender

**PROCUREMENT TENDER**

**ON THE PURCHASE OF CORRUGATED BOARD PRODUCTION LINE CONTROLLER AND RELATED EQUIPMENT**

*Date*

*Location*

Supplier’s name

Supplier’s address

Name and surname of the

person responsible for the

Telephone number

E-mail address

We hereby point out that we agree with all Procurement Terms and Conditions, stipulated in:

1. *Tendering Process Notice*, published *on the website www.esinvesticijos.lt on 4 April 2023.*
2. *Terms and Conditions of the Tender*;
3. Annexes to the Procurement Documents. We offer the following *Goods:*

|  |  |  |  |  |  |
| --- | --- | --- | --- | --- | --- |
| **No.** | **Name of Goods / Services / Works** | **Quantity** | **Unit of measurement** | **Price, EUR, (excluding VAT)** | **Price, EUR, (including VAT)** |
| **1** | **2** | **3** | **4** | **7** | **8** |
|  |  |  |  |  |  |
| 1. | Corrugated cardboard production line controller and equipment | 1 | Set |  |  |
|  |  |  |  |  |  |

The Goods offered are fully compliant with the requirements laid down in the Procurement Documents and their properties are as follows:

|  |  |  |
| --- | --- | --- |
| **No** | **Functional description** | **Offered value** |
| 1. | **Rollstand 5 units (Procurement object Nr. 2)** |  |
| 1.1. | Powered arms for mounting one roll on each side of the Roll Stand  |  |
| 1.2. | Max roll Diameter: |  |
| 1.3. | Max Loading Capacity: |  |
| 1.4. | Distance between tracks rollstands  |  |
| 2. | **Automatic Splicer 3 units (Procurement object Nr. 3)** |  |
| 2.1 | Maximum paper splicing speed  |  |
| 2.2. | Automatic pneumatic tension control system  |  |
| 2.3. | Dancer festoon system  |  |
| 2.4. | Automatic splice initiation  |  |
| 2.5. | Automatic tail splice |  |
| 2.6. | Operator interface panel  |  |
| 3. | **V-CC, Dry-End Control (Procurement object Nr. 1)** |  |
| 3.1. | Operator desk with Touch screen  |  |
| 3.2. | Single enter point to enter and contoll all production data |  |
| 3.3. | Control of the production data and of the shift and daily report |  |
| 3.4. | Diagnostic |  |
| 3.5. | Automatic order change system |  |
| 4. | Production data Monitor  |  |
| 5 | Interface host computer (scheduling) |  |
| 6 | Interface remote control via Internet (Teleassistance)  |  |
| 7 | Interface conveyor system  |  |
| 8 | Interface stacker printer  |  |
| **General requirements** |
| 10. | Equipment must be new (not used) |  |
| 11. | The model of the proposed equipment was introduced to the market not earlier than in the year of 2017  |  |
| 12. | Warranty |  |

The following documents shall be submitted together with the Tender:

|  |  |  |
| --- | --- | --- |
| **No.** | **Title of the Documents Submitted** | **No of Pages** |
| 1 | Technical description of the equipment (characteristics, technical specification) |  |
| 2 | Declaration of the Supplier, Annex 4 |  |

This Tender shall be valid minimum 3 months.

I, the undersigned, hereby confirm that all information provided in our Tender is accurate and we have not concealed any information that was requested to be submitted by the Tenderers.

I hereby confirm that I have not participated in preparation of the Procurement Documents, and I am not connected to any other company participating in the Tendering Process or any other stakeholder.

I understand that if the above-mentioned circumstances are discovered, I shall be removed from this tender procedure and my proposal shall be rejected.

*Head of Supplier or position of the person authorized by him/her*

Annex 5

**DECLARATION OF COMPLIANCE WITH MINIMUM QUALIFICATION REQUIREMENTS**

\_\_\_\_\_\_\_\_\_\_\_\_\_\_\_\_\_\_\_\_

(Date)

\_\_\_\_\_\_\_\_\_\_\_\_\_\_\_\_\_\_\_\_\_

(Place)

|  |
| --- |
| I, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(position, name of the manager of the supplier or his authorized person)* |
| Confirm that \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(name of supplier )**that I manage/represent* and which is taking part in procurement of the **equipment** organized by **JSC „Baltijos kartonas“,** as published on European Union structural assistance website www.esinvesticijos.lt, has the required qualification *(the supplier shall indicate compliance to the specified qualification requirements by stating Yes or No in the respective column)*:  |
|  |
|  |
|  | **General qualification requirements for suppliers:**  | yes | no |
| 1. | The Supplier is not bankrupt or being liquidated, it has not entered into peace agreements with creditors or suspended or limited its operations or is not in any analogous or similar situation under the national laws of the country the Supplier is registered in. It is not the subject of restructuring, bankruptcy proceedings or out of court proceedings for a declaration of bankruptcy or is not seeking for compulsory liquidation procedure or for an agreement with creditors or any analogous proceedings under the laws in the country of its registration.  |  |  |

I am aware that should the buyer determine that the provided data are false, the submitted tender will not be analysed and will be rejected.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(Position of the supplier or his authorized person) (parašas) (Name, Surname)